ILMUTUSRAAMAT AVANEB
"Mina, Johannes, teie vend ja kaasosaline viletsuses
ja kuningriigis ja kannatlikkuses Jeesuses,
olin saarel, mida hüütakse Patmoseks,
Jumala sõna ja Jeesuse tunnistamise pärast.
Ma olin vaimus Issanda päeval
ning kuulsin enese taga valju häält, otsekui pasunast, mis ütles:
Mida sa näed, kirjuta raamatusse
ning saada neile seitsmele kogudusele:
Efesosse ja Smürnasse ja Pergamoni
ja Tüatiirasse ja Sardesesse ja Filadelfiasse ja Laodikeiasse.”
Järgnevates saadetes
uurime neile 7'le Aasia kogudusele saadetud kirjasid
Paavo Järvineni poolt kokku kogutud rühma asjatundjate poolt.
Selles 8. saates vaatleme lähemalt Smürna kogudusele saadetud kirja.
Smürna linn rajati 1000 aastat enne Jeesuse sündi.
Linn hävitati aastal 500,
kuid ehitati uuesti üles 200 aastat enne Jeesuse sündi.
Linn asetses praeguse Türgi läänerannikul
ja võistles Efesosega ülemvõimu pärast Aasias.
Selles eriliselt kaunis linnas tegutsevale algkogudusele
Johannes oma kirja saatiski.
"Ja Smürna koguduse inglile kirjuta:
Nõnda ütleb Esimene ja Viimne,
kes oli surnud ning on jälle elavaks saanud:
Ma tean su viletsust ja vaesust - kuid sa oled rikas -
ning nende teotamist, kes ütlevad end olevat juudid,
kuid ei ole seda, vaid on saatana sünagoog.
Ära karda seda, mida sul tuleb kannatada!
Ennäe, kurat heidab mõned teie seast vangi,
et teid läbi katsutaks,
ning teil on viletsust kümme päeva.
Ole ustav surmani, ja ma annan sulle elupärja!"
Vähemalt 9. salm on võimas.
"Sa ütled, et olen vaene - aga oled siiski rikas."
Räägime suhtumisest väärtustesse.
Väärtusi on mitmesuguseid - saavutused, raha jne.
Sellele inglile oli tähtis südame hoiak.
See oligi tema rikkus.
"Ta teenis Issandat vaesuses ja viletsuses.
Vastu võttes Issanda pilget."
Jeesus ütleb enda kohta:
"Nõnda ütleb Esimene ja Viimne,
kes oli surnud ning on jälle elavaks saanud."
See sobib kokku ka koguduse tegeliku olukorraga.
Ka nemad kannatasid tagakiusu all ja mõned nende hulgast isegi tapeti.
Jeesus tahab öelda neile: "Ärge kartke!
Ma olen üles tõusnud.
Ma olin surnud ja tõusin üles."
Selles kirjas sisaldub lohutav sõnum.
Kui nüüd mõelda, siis nii see vist oli.
Oli tagakiusamine ja muu selline.
Igale ajale on oma sõnum.
Kristus ütleb: "Ma tean su viletsust ja vaesust."
Sõpra, kes on kitsikuses ja erinevates raskustes,
lohutab kindlasti teadmine,
et Kristus teab seda, millega tal tuleb silmitsi seista.
Lohutus jätkub veel:
"Ära karda seda, mida pead kannatama."
Kannatustelegi on pandud kindel piir.
Räägitakse kümnest päevast.
Ma usun, et sel juhul oligi see 10 päeva
ka tegelikult 10 päeva kannatusi sellele kogudusele.
Sellest me näeme,
et nendel kannatustel on oma algus ja lõpp.
Jumal teab ja ütleb:
"Ära karda, ole ustav surmani ja ma annan sulle elupärja!"
Enne, kui läheme järgmise teema juurde,
jätame endale meelde selle loo lõpus oleva elupärja.
Vahel kasutatakse sõna "pärg" ja vahel "kroon".
See tähendab sama asja,
aga jätame hilisemaks aruteluks meelde sõna "elukroon".
Kellel kõrv on, see kuulgu, mida Vaim kogudustele ütleb:
võitjale ei tee teine surm mingit kahju!
See sõnum on kõigile kogudustele kõigil aegadel!
Kui tuleb kohtumõistmine,
siis selgub, et inimesel ongi kaks surma.
Esmalt on füüsiline surm, kui keha pannakse mulda
ja see mädaneb seal või kuidas keegi.
Siis tuleb teine surm.
Kui ei omata uuestisündinud südant, siis on hukatusse minek.
On öeldud, et teine surm ei tee siis kahju.
See on tohutult hea sõnum.
Sind on verega ostetud!
Teisel surmal ei ole siis enam võimu.
Nagu Piiblis on öeldud: "Kes võib meid päästa?"
Vaevast, kitsikusest, näljahädast ja mõõga käest.
Kõigest, mis ette võib tulla.
Mis saab meid lahutada Jumala armastusest? Mitte miski!
Kui lõpp tuleb ja hing eraldub kehast, siis teisel surmal pole võimu.
Peab meeles pidama, kes suudab päästa.
Kui kiusatused võidame, ootab meid ees elukroon.
Tegemist on tähtsa küsimusega, mida Paavo enne puudutas.
"Kellel kõrv on, see kuulgu, mida Vaim kogudustele ütleb."
Võime endalt küsida:
mida Vaim praegusel ajal kogudustele ütleb?
Kas me kuuleme?
Vahetevahel inimesed mõtlevad ja arvavad, et kui Vaim räägib,
siis arvatakse, et kindlasti on tegemist profeteeringu taolise nägemusega
või sellega võrdelise vaimu ilmutusega.
Aga mulle tundub,
et Vaim räägib kogudustele praeguselgi ajal
neidsamu iidseid asju, kui me vaid kuuleksime.
Vaim kirgastab meile Kristust.
Jeesuse ristitööd.
Meeleparandust, pühitsust.
Palveelu, misjonitööd, hingede võitmistööd -
seda tahab Vaim meile ilmutada.
Jutlustajatena peaksime mõistma jutlustada seda ka kogudusele.
Et kogudus kuuleks.
Loomulikult on kogudustes erinevaid olukordi.
Need Vaimu kõnetused võivad puudutada küsimusi,
mis on hetkel päevakohased.
Aga kõigil aegadel on Vaim rääkinud sellest asjast - ustavusest.
Enne taevasse minemist jättis Jeesus meile igale ühele
ja ka kogudustele tähtsa ülesande.
Markuse evangeeliumi 16. peatüki 15. salmis öeldakse:
Minge kõike maailma
ja kuulutage evangeeliumi kogu loodule!
Kes usub ja on ristitud, see päästetakse,
aga kes ei usu, mõistetakse hukka."
See on ülesanne, mis on jäetud meile - inimestele,
kuid mida me kipume unustama.
Mõeldes koguduseelule, siis kui tähtsal kohal see on?
See on hea, et inimesed kogudusse kohale tulevad.
Arvatakse, et sellest piisab,
kui korra-kaks nädalas jutlust kuulamas käia.
Seegi on hea,
kuid see jutlus peab sünnitama meis tulisust,
et me kutsuks teisigi.
Oleme selle unustanud, et meistki on tehtud kalurid.
Tänapäeval on hingede võitmistöö pea olematul tasemel.
Inimesed ei lähe tänavatele ega tänavanurkadele
kutsuma teisi teenistustele.
Seetõttu ka on meil ruumid tihti pooltühjad.
On ainult üksikud vanad inimesed.
Varsti on jäänud vaid matustel jutlustamine.
Paneme lehte kuulutused, kes matab odavamalt.
See oleks küll naljakas lugu.
Meil oli eile koosolek, kus arutasime,
mida on meil kogudusena pensionäridele pakkuda?
Keegi tuli mõttele,
et ma võiksin rääkida evangeeliumi kuulutamisest.
Pensionäridele!?
Ma läksin oma esimesse kogudusse 1974. aastal ja olin alles noor.
Tulin välismaalt ja jutlustasin pidevalt evangeeliumi kuulutamisest,
aga ei pannud tähele kuulajate vanust.
Evangeeliumi kuulutamisest.
Üks tädi ütles mulle: "Kuule sa räägid ikka imelikku juttu.
Ma olen olnud 50 aastat usklik
ja meile on kogu aeg õpetatud iseenese pühitsemist,
aga sina räägid,
et peaksime minema evangeeliumi kuulutama.
Minagi läheksin, aga ma ei suuda enam,
sest mind on 50 korda opereeritud."
Ta oli tulihingeline õde.
Aga ei jaksanud enam minna.
Mul õnnestus saata 12 inimest kodukanti evangeeliumini kuulutama.
Üks vana õde tuli üks pühapäev mulle üht asja ütlema.
Olin just rääkinud,
kuidas peremees läks veel 11-ndal tunnil
oma viinamäele töötegijaid palkama.
Üks õde tuli mulle peale teenistust ütlema:
"See sõna oli minu jaoks mõeldud.
Olen 70-aastane
ja nüüd on viimane võimalus minna evangeeliumi kuulutama."
Ta läkski koos ühe teise, samuti üle 70-aastase pensionäriga
kodukanti misjonitööle
ja nad võitsidki palvemaja kõrvalt ühe õe hinge Jeesusele.
See õde leidis veel omale koguduse vanemate hulgast mehegi.
Ka nii võib elus juhtuda.
Piiblit lugedes selgub, et ka vanas eas võib vilja kanda.
Kasvõi rulaatoriga kõndides võib teine rulaator vastu tulla.
Piisab vaid seisma jäämisest.
Ühispalves olles anti kahele inimesele korraga Jumala sõna, kus Jumal ütles:
"See rahvas austab mind huultega, nende süda on aga minust kaugel."
Need olid veel meie koguduse peamised palvetajad.
Saime kohe aru, et Jumala Vaim räägib meile.
Parandasime meelt
ja viisime sõnumi edasi ka kogudusele.
Issand on kõnetanud meid jätkuvalt meele uuendamise teemadel.
Just nimelt Efesose kogudusele saadetud läkitusest selgub,
et me ei vaja midagi sellist, mis pärineb inimesest.
Me ei vaja uhkeid rajatisi, me ei vaja midagi muud,
kui vaid seda tõelist kohtumist Jumalaga.
Et Püha Vaim saaks tegutseda koguduses,
näidates teed igale inimesele eraldi ning ka kogudusele tervikuna.
Ning liikuda edasi sellele toetudes.
Jumal on meid jõuliselt kõnetanud meele uuendamise teemadel.
See tuleneb tõelisest kohtumisest Jumalaga.
Kõik inimese riukad ja trikitamised on nagu teate - mõttetud
ja juba ammu läbi proovitud.
Kord juhtus minuga nii.
Elasime sel ajal Helsingis.
Läksin kesklinna jalutama, olles eelnevalt Issandalt palunud:
"Kui on keegi, kellele ma võiksin täna tunnistust anda,
siis juhata mind selle inimeseni."
Olen ikka ja jälle tänaval inimesi kõnetanud
ja andnud neile tunnistust Jeesusest.
Minu elulaad ongi selline.
Seekord ma lausa palusin Issandalt,
et kui ongi mingi erijuhtum, siis olen selleks valmis.
Ja oh üllatust - oligi erijuhtum!
Ei oleks kunagi uskunud, et selline parm vastu tuleb.
Püha Vaim käskis talle tunnistada, aga ma hiilisin mööda.
Püha Vaim ütles:
"Ise palusid erijuhtumit ja nüüd ei taha mulle kuuletuda."
Küsisin: "Kas temale tunnistada?"
Just talle.
Pöörasin ümber ja palusin Issandalt andeks.
Sest iga hing on väärtuslik.
Läksin selle joodiku ette
ja ütlesin talle otse, et Jeesus on mind saatnud.
"Tahan öelda, et Jeesus Kristus armastab sind
ja tahab sind päästa."
See mees ei uskunud ühtegi minu sõna.
Kas päriselt või?
Jeesus käskis mul sulle tunnistada.
Oled sa ikka kindel?
Muidugi olen.
Jeesus tahab sind päästa.
Ta jõllitas mind, küsides,
kas olen ikka täiesti kindel, et Jumal temasugusest hoolib?
"Muidugi hoolib, sest Ta on surnud meie eest
ja on valmis andestama sulle sinu patud
ja andma sulle igavese elu.
Aga ise peab tahtma."
Küsisingi siis, kas ta tahab?
Ta vastas: "Kui Jeesus mind tahab, siis tahan minagi."
Ütlesin talle, et ta kordaks minu järel,
sest see juhendamine on väga tähtis usuletulemisel.
Ütlesin talle, et ta kordaks minu järel:
"Jeesus Kristus, loovutan oma elu Sulle.
Tule minu ellu ja päästa mind."
Ta kordas neid sõnu
ja ma kuulutasin talle sealsamas tänaval,
et tema patud on andeks antud
Jeesuse Kristuse nimel ja Tema vere läbi.
Kui olin kuulutanud talle ta patud andeks,
siis ütles ta: "Võimas värk, sellest peab teistelegi rääkima!"
Vaatasin põnevusega tema silmis toimunud muutust.
Tema reaktsioon oli selline,
et sellest peab kohe teistelegi rääkima.
Parimad tegijad hingede võitmistöös on äsja usuletulnud.
Neil on alles see värske kogemus.
Mitte mingi igipõline nelipühilane,
kes on aastaid kogudust ja inimesi kritiseerinud
ning ei ole kunagi lillegi liigutanud ei enda ega teiste õndsuse nimel.
Keegi ei suudaks neid mõjutada.
Teinekord võime kogeda Jumala juhtimisi.
Me ju ikka palvetame, et saaksime kellelegi tunnistust anda.
Läksin kord ühte suuremasse autovaruosade poodi.
Seal pidi võtma isegi järjekorranumbri.
Ostsin diiselmootoriga autole ühe eelsüüteküünla, sest üks oli katki.
Mulle tundus see pakk kuidagi raskena.
Ostsin tol korral küll muidki asju.
Sel hetkel ei olnud ma usulainel.
Maksin kassas kauba eest.
Olin maksnud ühe küünla eest.
Pakk oli aga kuidagi raskem.
Avasin kohe auto juures paki.
Seal oli 10 küünalt.
Taipasin kohe, et müüja vajab tunnistust.
Läksin kaubaga poodi tagasi.
"Ma toon need küünlad tagasi,
sest ma maksin ühe eest ja 9 tk. on ülearu.
Ma ei saanud neid endale jätta, sest ma usun Jeesusesse."
Te kindlasti aimate, mis edasi juhtus.
Läksin uuesti tagasi leti äärde, kust toode väljastatud oli.
Sain veelkord anda tunnistust järjekorras olevate inimeste ees.
Järjekorras olevad inimesed olid hämmingus
minu kõvahäälse tunnistuse andmise peale.
"Ma ei saanud neid endale jätta,
sest ma usun Jeesusesse Kristusesse."
Sina, kes sa vaatad seda saadet, saad ka ise osaleda!
Helista vanal tuttaval numbril: 900 1777 (kuula sõnum lõpuni).
Kõne hind on 7 eurot.
Selle annetusega osaled evangeeliumi sõnumi viimisel sinna,
kuhu su enda jalad ei vii.
Võid toetada saadete tegemist ka pangaülekande kaudu:
Saaja nimi: Taevas TV7
Swedbank EE052200221048388411 SEB EE441010220109461019
Annetamise info on saadaval ka www.tv7.ee/toetamine/
On väga tähtis, et ohverdame evangeeliumi töösse
ja näeksime vaeva, et hinged saaksid päästetud.
TV7 on see kanal, mille kaudu tasub tuua oma ohvriand.
Ole õnnistatud Jeesuse nimel! Aamen.
Kellel kõrv on, see kuulgu, mida Vaim kogudustele ütleb!
Kõlab kummaliselt,
aga olen maksnud oma venna hinge eest 100 eurot.
See juhtus, kui olin Keuruus teenimas.
Hommikupalvuse ajal ütles Püha Vaim mulle äkitselt,
et peaksin andma oma vennale Tommile raha.
Rääkisin sellest ka naisele ja ta ütles:
"Kui tunnetad, et see on tõesti Jumala Vaim,
siis kuuletu!"
Läksin suvefestivali ette valmistama ja olin seal päeval poole kolmeni.
Sealt läksin Keuruusse panka ja panin oma venna arvele 100 eurot.
Saatsin pangast väljudes SMS-i:
"Panin su kontole raha. Võid kohe järele minna. Mika."
Temalt tuli vastus: "Tänan! Helistan kohe, kui koju jõuan."
Möödus pool tundi ja ta helistas tagasi ja ütles:
"Sa ei usu, mis juhtus!"
"No räägi siis!"
Tal oli raske eluperiood ja me olime ta pärast mures.
Ta töötas Vekarajärvi sõjaväeosas. Teda ümbritsesid relvad.
Palvetasime tema pärast palju.
Siis ta helistas ja ütles: "Sa ei usu, mis juhtus!"
Ütlesin: "Räägi!"
Ta oli tulemas töölt koju, istudes töökaaslase auto tagaistmel.
Mees ilma Jumalata.
Ta pani käed risti ja ütles:
"Jumal, kui Sa oled olemas,
saada mulle nii palju raha, et jätkuks palgapäevani."
Mõne sekundi pärast saabus SMS:
"Panin su kontole raha. Võid kohe järele minna. Mika."
Ta puhkes telefonis nutma.
Küsisin: "Kas tunned Tommi, kui palju Jeesus sind armastab?
Sul on kodus see raamat, mis räägib meie eludest.
Seal tagaküljel on kirjas päästepalve."
Tahtsin, et ta teeks seda ise, oma vabast tahtest.
Ütlesin, et ta läheks selle palvega Jumala ette
ja helistaks mulle, kui see tehtud on.
Kõndisin elutoas pool tundi ringiratast ja hüüdsin Issanda poole.
Telefon helises ja vend ütles,
et meil on nüüd ühine eesmärk siin elus.
Täna teeb ta koos naisega Hispaanias koguduses noortetööd.
See näitab, et peame olema sõnakuulelikud Püha Vaimu häälele.
Kui Püha Vaim räägib, siis tulevad õnnistused.
Mul oli linna asja ja läksin kohvikusse.
Minu lauda tuli istus üks mees.
Selgus, et ta on kõrge linnaametnik.
Rääkisin, et olen Jaapanis elanud ja seal misjonitööd teinud.
Niimoodi sain tallegi rääkida Jeesusest
ja ühtlasi ka vaimulikest asjadest.
Ta ei tulnud veel küll usule, aga peamine, et sain tunnistada.
Seejärel läks ta tagasi tööle.
Järgmiseks istus mu lauda üks vanapaar.
Arvasin, et tegu on abielupaariga,
kuid tegu oli 94-aastase ema ja 70-aastase pojaga.
Mehepoeg küsis, mis mees ma olen?
Tunnistasin jälle.
Selgus, et ta on kunagi läbinud jutlustajate koolituse,
aga ta ei olnud enam aastakümneid usueluga kokku puutunud.
Rääkisin talle meele uuendamisest.
Ta ei teinud veel oma otsust, kuid sain oma tunnistuse anda.
Lahkudes peatas mind üks soliidne härrasmees.
Ta küsis, ega me ole varem kohtunud?
"Tundud kuidagi tuttav! Mis su nimi on?"
Ta pobises midagi ja küsis seejärel sosistades,
kas saaksin talle järgmise päevani natuke raha anda?
See oli nii peenelt esitatud, et oleksin peaaegu uskuma jäänud.
Üks mees, kes oli seda pealt kuulnud, hakkas selle peale naerma.
Mul juhtus viiekas taskus olema.
Otsustasin talle selle raha eest
korraliku meeleparandusjutlusepidada.
Rääkisin Jeesusest ja Tema armastusest.
Ta küsis, kas olen usklik?
Vastasin, et olen küll, hakates Nordea panga poole minema.
Pangas istus mu kõrvale mees,
kes näitas mulle oma järjekorranumbrit, mis oli 666,
küsides: "Kas see on saatanlik?"
Eskatoloogina sain sellest innustust.
Meie ümber kogunesid inimesed, kes jäid huviga kuulama.
Peamine oligi see, et sain neile Jumalasõna kuulutada.
Nii see just on, kui Jumala Vaim räägib.
See muudab koguduse elavaks.
Jumala Vaimu mõjutusel elavdub koguduse elu.
Millest see võib olla tingitud,
et meil kogudustes kostub niivõrd vähe Issanda Vaimu häält?
Tõlge: Kuno Kivikink